danish-foundation-models/faroese-dynaword huggingface dataset:
Kaðalmaðurin
Kaðalmaðurin (enskt: The Cable Guy) er ein amerikanskur skemtifilmur úr 1996. Høvuðsleikarar í filminum eru Jim Carrey (Ernie "Chip" Douglas), Matthew Broderick (Steven M. Kovacs) og Leslie Mann (Robin Harris). Filmurin er framleiddur í USA.

Steven er fluttur inn í eina nýggja íbúð og skal hava kaðalsjónvarp lagt inn. Vanliga ber tað til, bara at geva innleggjaranum nakrar krónur, so fært tú atgongd til allar rásir. Men Chip vil ikki hava pengar. Hann vil hava vinalag. Óansæð hvat tað kostar!


 * Jim Carrey (Ernie "Chip" Douglas)
 * Matthew Broderick (Steven M. Kovacs)
 * Leslie Mann (Robin Harris)
 * Jack Black (Rick)
 * George Segal (Mr. Kovacs)
 * Diane Baker (Mrs. Kovacs)
 * Ben Stiller (Sam Sweet / Stan Sweet)
 * Eric Roberts (Eric Roberts)
 * Janeane Garofalo (Medieval Times Waitress)
 * Andy Dick (Medieval Times Host)
 * David Cross (Sales Manager)
 * Amy Stiller (Stevens sekretær)
 * Owen Wilson (Robins date)
 * Kathy Griffin sun (Mrs. Douglas)
 * Bob Odenkirk (Bróðir Steven)
 * Kyle Gass (Couch Potato)
 * Jeremy Applegate (Serf #4)
 * Bill Clinton (Bill Clinton)


 * 1) I'll Juice You Up - Jim Carrey
 * 2) Leave Me Alone - Jerry Cantrell
 * 3) Standing Outside a Broken Phone Booth with Money in My Hand - Primitive Radio Gods
 * 4) Blind - Silverchair
 * 5) Oh! Sweet Nuthin' - $10,000 Gold Chain
 * 6) End of the World is Coming - David Hilder
 * 7) Satellite of Love - Porno For Pyros
 * 8) Get Outta My Head - Cracker
 * 9) Somebody to Love - Jim Carrey
 * 10) The Last Assassin - Cypress Hill
 * 11) This is - Ruby
 * 12) Hey Man, Nice Shot - Filter
 * 13) Unattractive - Toadies
 * 14) Download - Expanding Man
 * 15) This Concludes Our Broadcast Day - John Ottman


 * Kaðalmaðurin á Internet Movie Database
 * Kaðalmaðurin lýsing á YouTube
Jim Carrey
James Eugene "Jim" Carrey (føddur 17. januar 1962 í Ontario) er ein amerikanskur-kanadiskur filmsleikari.

Í februar mánaði í 2010 gjørdist 48 ára gamli Jim Carrey abbi. Dóttir hansara átti ein son.



Golden Globe Awards
 * 1995 - Best Performance by an Actor in a Motion Picture - Musical or Comedy, The Mask (Nominerað)
 * 1998 - Best Performance by an Actor in a Motion Picture - Musical or Comedy, Liar Liar (Nominerað)
 * 1999 - Best Performance by an Actor in a Motion Picture - Drama, The Truman Show (Vunnið)
 * 2000 - Best Performance by an Actor in a Motion Picture - Musical or Comedy, Man on the Moon (Vunnið)
 * 2001 - Best Performance by an Actor in a Motion Picture - Musical or Comedy, How the Grinch Stole Christmas (Nominerað)
 * 2005 - Best Performance by an Actor in a Motion Picture - Musical or Comedy, Eternal Sunshine of the Spotless Mind (Nominerað)

Screen Actors Guild Awards
 * 2000 - Best Performance by an Actor in a Leading Role, Man on the Moon (Nominerað)

People's Choice Awards
 * 2001 - Favorite Motion Picture Star in a Comedy (Vunnið)
 * 2005 - Favorite Funny Male Star (Vunnið)

MTV Movie Awards
 * 1994 - Best Comedic Performance (Ace Ventura: Pet Detective) (Nominerað)
 * 1995 - Best On-Screen Duo (Dumb and Dumber) (Nominerað)
 * 1995 - Best Dance Sequence (The Mask) (Nominerað)
 * 1995 - Best Comedic Performance (The Mask) (Nominerað)
 * 1995 - Best Kiss with Lauren Holly (Dumb and Dumber) (Vunnið)
 * 1995 - Best Comedic Performance (Dumb and Dumber) (Vunnið)
 * 1996 - Best Villain (Batman Forever) (Nominerað)
 * 1996 - Best Kiss with Sophie Okonedo (Ace Ventura: When Nature Calls) (Nominerað)
 * 1996 - Best Comedic Performance (Ace Ventura: When Nature Calls) (Vunnið)
 * 1996 - Best Male Performance (Ace Ventura: When Nature Calls) (Nominerað)
 * 1996 - Best Performance
 * 1997 - Best Fight with Matthew Broderick (The Cable Guy) (Nominerað)
 * 1997 - Best Villain (The Cable Guy) (Vunnið)
 * 1997 - Best Comedic Performance (The Cable Guy) (Vunnið)
 * 1998 - Best Comedic Performance (Liar Liar) (Vunnið)
 * 1999 - Best Male Performance (The Truman Show) (Vunnið)
 * 1999 - Best Performance
 * 2000 - Best Male Performance (Man on the Moon) (Nominerað)
 * 2001 - Best Comedic Performance (Me, Myself, & Irene) (Nominerað)
 * 2001 - Best Villain (How the Grinch Stole Christmas) (Vunnið)
 * 2004 - Best Kiss with Jennifer Aniston (Bruce Almighty) (Nominerað)
 * 2004 - Best Comedic Performance (Bruce Almighty) (Nominerað)
 * 2005 - Best Villain (Lemony Snicket's A Series of Unfortunate Events) (Nominerað)
 * 2006 - MTV Generation Award


 * Jim Carrey Online
 * Jim Carrey á Internet Movie Database
Katrin Olsen
Katrin Olsen (fødd 5. januar 1978 í Tórshavn) er ein føroysk ítrottakvinna í rógving. í 2008 rói hon fyri Danmark á Olympisku leikunum í Beijing, saman við Juliane Elander, og tær komu til hálvfinaluna, men tær lógu sum nr. fýra, tá tær róu í mál i halvfinaluni. (Bert tey trý bestu koma til finaluna.)



Føroyameistari 6-mannafør kvinnur við bátinum Jarnbardur

Føroyameistari 6-mannafør kvinnur við bátinum Jarnbardur

Danmarksmeistari í 4 ára innriggara


 * 18. september 2. pláss í danska meistaraskapinum í Maribo, Danmark, í tungum dupult-fýrara
 * 18. september 1. pláss í danska meistaraskapinum í Maribo, Danmark, í tungum áttara

5. oktober 2. pláss í danska meistaraskapinum í Bagsværd, Danmark, í lættvekts dupult-fýrara


 * 5. juni 13. pláss við World Cup í München, Týskland, í lættvekts dupult-fýrara
 * 5. juli 5. pláss við World Cup í Luzern, Sveis, í lættvekts dupult-fýrara
 * 1. september 6. pláss við HM í World Cup í Milan, Italia, í lættvekts dupult-fýraran


 * 10. juli 16. pláss við World Cup í Luzern, Sveis, í lættvekts eittara


 * 19. juni 2. pláss við World Cup í Luzern, Sveis, í lættvekts dupult-fýrara
 * 4. september 2. pláss við HM í Kaizu, Gifu, Japan, í lættvekts dupult-fýrara


 * 26. mai 15. pláss við World Cup í München, Týskland, í lættvekts dupult-fýrara
 * 15. juni 2. pláss við World Cup í Poznan, Pólland, í lættvekts eittara
 * 9. juli 5. pláss við World Cup í Luzern, Sveis, í tungum dupult-fýrara
 * 27. august 2. pláss við HM í Eaton, Stóra Bretland, í lættvekts dupult-fýrara
 * 16. september 3. pláss við danska meistaraskapi í tungum eittara


 * 28. februar Lars og Katrin settu føroyskt met
 * 20. mai 1. pláss við altjóða regatta í lættvekts dupult-fýrara
 * 3. juni 1. pláss við World Cup í Linz / Ottensheim í lættvekts dupult-tveyara saman við Juliane Rasmussen
 * 24. juni 4. pláss við World Cup í Amsterdam, Holland í lættvekts dupult-tveyara saman við Sine Christiansen
 * 15. juli 1. pláss við World Cup í Luzern, Sveis, í lættvekts dupult-tveyara saman við Juliane Rasmussen
 * 18. august Katrin Olsen á Miðvági í einmansbáti
 * 2. september 2. pláss við HM í München, Týskland, í lættvekts dupult-tveyara (somu tíð sum Týskland)


 * 24. januar. Eik og Tryggingin kunngera at teir eru sponsorar hjá Katrin
 * 14. juli Alexandra, greivinna av Frederiksborg doypur bátin hjá Katrin og [Julie Ellander] Alexandra
 * august Myndir frá venjing í Kina
 * 4. august OL heilsan frá barndómsfelagnum
 * 8. august OL setanin nærkast
 * 12. august OL-myndafrásøgn: Katrin græt
 * 16. august 1. pláss við B-finaluna við olympisku leikirnar í Beijing (7. pláss í samlaðu uppgerðini)
 * Kandidat til ársins ítróttarnavn


 * Katrin luttók í sendingini Høvdingebold á DR.


 * Mai Katrin avloysir Juliane Elander
The Passion of The Christ
The Passion of The Christ er ein amerikanskur filmur um 12 teir seinastu tímarnar av lívi Jesusar. Filmurin hevur fingið sera nógva umrøðu í heimspressuni. Summi eru bergtikin, onnur vónbrotin. Onkur heldur filmin lýsa líðingarsøguna væl, onnur halda, at ov nógv blóð og pína eru í filminum.

Filmurin byrjar í Getsemane urtagarði, har Jesus eftir seinastu kvøldmáltíðina er farin við lærusveinum sínum at biðja.

Her stendur hann ímóti freistingum Satans og verður síðani svikin av Judasi.

Jesus verður síðan leiddur fram fyri rómverska landshøvdingan Pontius Pilatus, sum skjótt varnast, at talan er um politiskar stríðsspurningar, og sendir Jesus til Heródes. Heródes sendir Jesus aftur til Pilatus, sum gevur fólkinum valmøguleikan at leysgeva Jesus ella brotsmannin Barrabas. Fólkið velur Barrabas, og Jesus verður givin upp at verða krossfestur.

Tað er Mel Gibson (føddur 3. januar 1956 í New York), sum bæði hevur skrivað og leikstjórnað filmin, ið hevur elvt til rættiliga øsing millum fólk.

Handritið er skrivað í samstarvi við Benedict Fitzgerald, sum er kendur fyri eitt nú filmarnar, Wise Blood (1979), In Cold Blood (1996), Heart of Darkness (1994) og Zelda (1993).

Allir leikararnir tosa tað málið, sum varð nýtt í tíðini, tá hendingarnar fara fram. Jesus og lærusveinarnir tosa arameiskt, eins og jødarnir. Romarnir tosa latín. Grikst varð eisini tosað har um leiðir, men tá á døgum varð tað vanliga bara nýtt av teimum intellektuellu, og er tí ikki at hoyra í filminum.

Filmurin er tikin upp í Italia. Sjálv krossfestingin varð filmað í vakra býnum, Matera, meðan senan har Judas varð hongdur varð filmað í Craco í sunnara parti av Italiu.

Jerúsalem er í filminum skapaður við eini stórslignari pallmynd og er konstrueraður á vælkenda Cinecitta Studio, sum liggur í útjaðaranum av Rom.

Hetta bergtakandi pallkompleksið, sum kendi pallmeistarin, Francesco Frigeri og set-prýðarin, Carlo Gervasi, hava gjørt, umfatar eisini templið, har rættargongd Jesusar fór fram, garðin, har tær ymisku dómsviðgerðirnar vóru og staðið, har Jesus varð pískaður og píndur.

Høvuðsleiklutin sum Jesus, hevur James Caviezel. Hinir leikararnir eru, Monica Bellucci, Claudia Gerini, Maia Morgenstern, Sergio Rubini.

Við filminum, The Passion of The Christ, hevur Mel Gibson sett eina feita striku undir síni evni sum filmsframleiðari. Eingin vildi geva filmin út, áhugin at fíggja var heldur ikki til staðar, og avgjørt eingin trúði, at hesin filmur kom at vinna so nógvan pening. Men Gibson trúði uppá filmin, sum nú vísir seg at fara at verða ein av størstu eydnufilmunum í søguni.

Um Gibson ikki ristist á hondunum, tá hann skrivaði filmin, so hevur filmurin rist heimin. Tíðindi frættust um tveir prestar, sum kollapsaðu, tá tey sóu filmin. Fleiri eru eisini kropin til krossin og farin til løgregluna fyri at melda áragomul brotsverk.




 * The Passion of The Christ lýsing á YouTube.
 * The Passion of The Christ á Internet Movie Database.
Maudland
Drotning Maudland ella bara Maudland (norskt: Dronning Maud Land) er eitt norskt hjáland í Antarktis.


 * 1) Kronprinsesse Märtha Kyst (970,000 km²)
 * 2) Prinsesse Astrid Kyst (580,000 km²)
 * 3) Prinsesse Ragnhild Kyst (540,000 km²)
 * 4) Prins Harald Kyst (230,000 km²)
 * 5) Kronprins Olav Kyst (180,000 km²)
 * 6) Haakon VIIs vidde


 * Norsk Polarinstitutt.
Eyðkvæmi
Eyðkvæmi ella AIDS er sjúka sum stendst av HIV-ígerð, sum beinir fyri mótstøðuføri likamsins. Fyrstu tilburðirnir skrásettir í 1970-árunum. Eingin heilivágur er enn at fáa ið kan viðgera ein sjúkling fyri eyðkvæmi, men síðani 1995 hevur borið til at fingið heilivág ið ger at sjúkan ikki er eins deyðilig, sokallaður lívsleingjandi heilivágur.

Heims Heilsustovnurin (enskt "World Health Organization") sigur frá, at 14 milliónir afrikanarar eru longu deyðir av AIDS, og at 10 milliónir børn eru blivin foreldraleys. Víðari verður sagt, at HIV/AIDSpestin er so umfatandi, at 1/3 av børnum í Afrika undir 15 ár – koma at doyggja av AIDS. Fyri stuttum frættist eisini, at AIDS ger um seg í Kina við rúkandi ferð.
Plátuspælari
Plátuspælari er tól, sum endurskapar ljóð úr eini langari, samanhangandi foyru á eini plátu.

Thomas Edison uppfann fonografin í 1877, har foyran er løgd á ein súlindara.

Í 1887 uppfann Emile Berliner gramofonina (úr forngrikskum γράφειν gráphein, skriva, og φωνή phōné, ljóð), sum trokaði fonografin burtur fyrst í 1900-talinum.

Á føroyskum verður orðið plátuspælari brúkt um nýggjari, elektrisk tól, meðan gomul tól vanliga verða nevnd við gamla heitinum grammofon.

Pláturnar hava 4 ymiskar snúðningsferðir, 78, 45, 33 ella 16 snúðningar um minuttin. Fyrst í 1900-talinum vórðu 78-plátur tær einastu. Men seinni vóru tær trokaðar burtur av 45 og 33. 16 bleiv ongantíð serliga vanligt.

78-pláturnar eru gjørdar úr skellakki, meðan 45- og 33-plátur eru gjørdar úr vinyli. Millum annað av tí at skellakk og vinyl eru sera ymisk í herðslu, skulu pláturnar hava rættiliga ymiskar nálir.

Í oktober 1982 komu feløgini Philips og Sony á marknaðin við Compact Disc, stytt CD og ofta nevnt fløga á føroyskum. Hendan mundi troka plátuna burtur síðst í 1990'unum, men plátan er blivin eitt sindur vanligari nú, enn hon var fyrst í hesi øldini.
Sølumiðstøð
Sølumiðstøð er miðstøð við handlum av ymsum slag.
Dinosaurur
Dinosaurar, ella dinosavrar, eru ein bólkur av útdeyðum risastórum skriðdjórum. Dinosaurar ráddu uppi á landi í nógv milliónir ár, frá triastíð til seinast í krittíð (146-65 m.á.s.). Tyrannosaurus rex var størsti dinosaururin, ið át kjøt. Hann er størsta ránsdýr, sum nakrantíð hevur livað á landi, tað nakar veit um. Hann var næstan 12 m langur og 6 m høgur, tá ið hann stóð á afturbeinunum. Tyrannosaurus rex hevði stórar, bogaðar tenn og sterkan undir- og yvirkjaft og hvassar kløur á tónum. Hann jagstraði helst aðrar dinosaurar, sum livdu í flokki og ótu plantur, og tók teir smæstu og veikastu burturúr, umframt at hann át ræ av dinosaurum.

Hornutur dinosaurar varð til í krittíðini. Hann át plantur og hevði horn av beini, og stóran beinkraga um hálsin og herðarnar, sum vardi hann, legði okkurt ránsdýr á hann. Triceratops var ein av teimum seinastu dinosaurunum og doyði ikki út fyrr enn seinast í krittíðini. Nógvir granskarar eru sannførdir um, at tað var ein risameteorur, sum beindi fyri dinosaurunum fyri 65 mill. árum síðani.
Nevaleikur
Nevaleikur, eisini nevndur boksing, er dystur millum tveir leikarar við nevasløgum eftir serstøkum reglum.
Hebraiskt mál
Hebraiskt (hebraiskt עִבְרִית Ivrit) er eitt Semitiskt mál úr Afro-Asiatisku málættini. Mentanarliga er tað mett at vera "málið hjá jødunum", men onnur jødisk mál, so sum Jiddisj og Ladino finnast í jødisku diasporuni, og hebraiska málið verður eisini nýtt av ikki-jødum, so sum samáriabúgvum. Hebraiskt er móðurmál hjá góðum 6 500 000 fólkum, harav um 5 300 000 í Ísrael og um 200 000 í USA. Ikki beinleiðis eftirkomari eftir klassiskum hebraiskum ella bíbliuhebraiskum. Meginparturin av Gamla Testamenti er skrivaður á klassiskum hebraiskum, sum er átrúnaðarligt mál hjá jødum og samáriabúgvum.

Shin og sin

Shin og sin eru sami bókstavur, ש, men ímynda tvey ymisk fonem. Teir eru ikki sínámillum allofoniskir. Tá ið diakritisk sjálvljóðstekn verða nýtt, verða hesi bæði fonem sundurgreinað við einum shin-prikki ella sin-prikki; shin-prikkurin er omanfyri høgra horn á bókstavinum, og sin-prikkurin omanfyri vinstra horn á bókstavinum.

Sjálvljóð (vokalir)

Upprunaliga hevði hebraiskt skriftmál ikki sjálvljóð, men seinni, onkuntíð eftir ár 200 e.kr. vóru sjálvljóð løgd aftrat við at seta prikkar ella strikur omanfyri, ímillum ella niðanfyri hjáljóðini (konsonantarnar), tann sokallaða niqqud-skipanin. Prikkar verða tó oftast ikki brúktir uttan í barnabókum, bønarbókum, fremmandaorðum og orðum við tvítýddari úttalu. Ísraelskt-hebraiskt hevur fimm sjálvljóð (i e a o u) men væl fleiri bókstavir at lýsa tey.

Nota 1: Sýmbolið "O" umboðar einhvønn hebraiskan bókstav (hjáljóð).

Nota 2: Úttalan av zeire og viðhvørt segol - við ella uttan bókstavin jod - er viðhvørt ei í nýmótans hebraiskum. Hetta er ikki rætt í tí normativu úttaluni og ikki í samsvar við tosaða málið

Nota 3: Dagesh, mappiq, og shuruk hava ymsar funktiónir, sjálvt um tey líkjast av útsjónd.

Nota 4: Bókstavurin ו (vav) er brúktur tí at hatta kann bara verða ímyndað av honum.


 * Zuckermann, Ghil'ad, 2003. Language Contact and Lexical Enrichment in Israeli Hebrew. Palgrave Macmillan. (ISBN 9781403917232 / ISBN 9781403938695)
John Michael Talbot
John Michael Talbot (føddur 8. mai 1954) er ein amerikanskur rómversk-katólskur munkur, tónleikari, sangari og sangskrivari, sum er føddur 8. mai 1954 í Oklahoma City, Oklahoma, USA. Hann er ógvuliga væl lýddur í katólsku kirkjuni. Hann hevur eisini grundaði eitt kleystur, The Brothers and Sisters of Charity, í Eureka Springs, Arkansas, USA, sum er knýtt at fransiskanaraordaninum.


 * 1. Reborn (1972) við Terry Talbot
 * 2. John Michael Talbot (1976)
 * 3. The New Earth (1977)
 * 4. The Lord's Supper (1979)
 * 5. Beginnings / The Early Years (1980)
 * 6. Come to the Quiet (1980)
 * 7. The Painter (1980) við Terry Talbot
 * 8. For the Bride (1981)
 * 9. Troubadour of the Great King (1981)
 * 10. Light Eternal (1982)
 * 11. Songs For Worship Vol. 1 (1982)
 * 12. No Longer Strangers (1983) við Terry Talbot
 * 13. The God of Life (1984)
 * 14. Songs For Worship Vol. 2 (1985)
 * 15. The Quiet (1985)
 * 16. Be Exalted (1986)
 * 17. Empty Canvas (1986)
 * 18. The Heart of the Shepherd (1987)
 * 19. Quiet Reflections (1987)
 * 20. The Regathering (1988)
 * 21. Master Collection (1988)
 * 22. The Lover and the Beloved (1989)
 * 23. Come Worship the Lord Vol. 1 (1990)
 * 24. Come Worship the Lord Vol. 2 (1990)
 * 25. Hiding Place (1990)
 * 26. The Birth of Jesus (1990)
 * 27. The Master Musician (1992)
 * 28. Meditations in the Spirit (1993)
 * 29. Meditations from Solitude (1994)
 * 30. Chant from the Hermitage (1995)
 * 31. The John Michael Talbot Collection (1995)
 * 32. The Talbot Brothers Collection (1995)
 * 33. Brother to Brother (1996) við Michael Card
 * 34. Our Blessing Cup (1996)
 * 35. Troubadour for the Lord (1996)
 * 36. Table of Plenty (1997)
 * 37. Hidden Pathways (1998)
 * 38. Pathways of the Shepherd (1998)
 * 39. Pathways to Solitude (1998)
 * 40. Pathways to Wisdom (1998)
 * 41. Quiet Pathways (1998)
 * 42. Spirit Pathways (1998)
 * 43. Cave of the Heart (1999)
 * 44. Simple Heart (2000)
 * 45. Wisdom (2001)
 * 46. Signatures (2003)
 * 47. City of God (2005)
 * 48. Monk Rock (2005)
 * 49. The Beautiful City (2006)
 * 50. Living Water 50th (2007)
 * 51. Troubadour Years (2008)

Katólsk kirkja í Føroyum

Simplicity (with Dan O'Neill) — (Troubadour For The Lord) ISBN 0-89283-635-0</


 * Official website
 * The Brothers and Sisters of Charity
Oklahoma City
Oklahoma City er høvuðsstaður í Oklahoma, USA og størsti býur í Oklahoma. Hann hevur umleið 580 túsund íbúgvar.




 * Heimasíða: okc.gov
 * Oklahoma City, wikivoyage (á enskum)
Pæturskirkjan
Péturskirkjan (latín: Basilica Sancti Petri) er dómkirkja pávans í Vatikanríkinum í Róm. Pæturskirkjan er heimsins størsta kirkja. Hon hevur skap sum krossur og er 212 metrar long og 133 metrar høg. Hválvið á Pæturskirkju er stívliga 120 m uppi yvir kirkjugólvinum. Hon varð vígd í 1626. Í 150 ár stóð vakra Pæturskirkjan í gerð. 10 ymsir byggilistafrøðingar vóru uppií, áðrenn liðugt var. Bramante var fyrstur, Michelangelo teknaði tað stórfingna hválvið, og byggilistamaðurin og myndahøggarin Bernini myndaði kirkjuna innan og stásiliga torgið uttanfyri. Í Pæturskirkju eru vøkur listaverk m.a. marmarastandmyndir og brotamyndir á vegginum.
Rómversk-katólska kirkjan
Tann Rómversk-katólska kirkjan er størsti trúarbólkur í heiminum og tann langstørsta kristna kirkjan. Kátolska kirkjan er ein heimsumfatandi felagsskapur av kristnum, ið telur uml. 1 160 000 000 limir í 2010. Bispurin í Róm (pávin), ið verður roknaður sum eftirfylgjari Pæturs, ápostul, er sjónliga tekinið um einleika kirkjunnar. Katolikkar trúgva, at høvur kirkjunnar, pávin, er umboðsmaður Guds á jørð. Í trúarmálum er hann hægsti myndugleiki. Ein útsøgn frá pávanum, tá ið hann úttalar seg ex cathedra (latín: "úr læristólinum") um trúgv og siðalæru, er lýtaleys. Pávin býr í Vatikanríkinum, sum er elalítið sjálvstøðugt ríki í Róm.

Katólska kirkjan er um allan heim og er høvuðstrúgvin í m.a. Fraklandi, Meksiko, Eysturtimor, Póllandi, Írlandi og mongum øðrum londum. Nógvir katolikkar ganga til messu sunnudag, og teir kunnu játta presti syndir sínar. Teir hava serliga stóra virðing fyri Mariu Moy, móður Jesu, og biðja bæði hana og onnur halgimenni um forbønhjá Gudi. Halgimenni eru kristin fólk, sum hava liðið í blóðvitnisdeyða, ella tey eru eftir sítt kristna lív tikin upp í Guds ríki.

Katólska kirkjan hevur 7 sakramenti: dópur, altargangur, ferming, bótarinnar sakramenti, salving teirra sjúku, hjúnalag og prestavígsla. Altargangsgudstænastan eitur messa. Kirkjan er býtt sundur í bispadømi undir leiðslu av einum bispi. Bisparnir hava lærumyndugleika. Uppgávan hjá kirkjuni er at boða boðskapin. Skrivliga keldan er Bíblian. Harumframt hevur kirkjan munnligar keldur, ið røkka aftur til frumkirkjuna. Trúarjáttanin, ið kirkjan nýtir, stavar frá konsiliinum í Nikæa og Konstantinopel.

Til tess at loysa átrokandi andaligar og sosialar uppgávur innan kirkjuna, ella í samfelagnum sum heild, loyvir kirkjan teimum trúgvandi at liva í felagsskapi við serligum reglum (til dømis lyfti um at liva ógift, í lýdni og í persónligum fátækradømi). Fransiskanasystrarnar eru eitt dømi um hetta. Gudstænastumálið er vanliga móðurmálið, men latín, sum fyrr varð brúkt, kann eisini nýtast. Katolikkar nýta rósukransin, eitt perluband, at hjálpa sær, tá ið teir biðja. Teir biðja eina bøn fyri hvørja perluna.

Fremst av halgimenninum er Maria moy.
Beijing
Bejing (fyrr Peking) er høvuðsstaður í Kina, og hevur umleið 20,6 mió. íbúgvar. Beijing er miðdepil fyri ríkisfyrisiting, fíggjarviðurskiftum, skúlaverki og flutningi í Kina, landinum, har væl fleiri enn ein milliard fólk býr, og í fleiri enn 30 býum búgva meiri enn ein millión fólk. Telur tú útjaðaran uppí, búgva stívliga 21,1 mió fólk í Beijing í 2014. Fólkatalið veksur skjótt. Vestar- og norðarlaga er bústaðarøki og lærdi háskúlin í Beijing. Ídnaðarøkið er eystanfyri miðbýin. Tjóðarhátíðir og halgidagar verða hildnir á Tienánmen-torginum (Himmalfriðar-torginum) mitt í gamla býarpartinum. Elstu býarpartarnir eru í veruleikanum tveir býir, hvør gyrdur inn við múrum: Ytri- og Innaribýur.

Í 2008 vóru OL-summarleikirnir í býnum.



Í 1989 savnaðust hundraðtúsundtals studentar á Tian'an-men-torginum (Himmalfriðartorginum) í miðbýnum í Beijing at vísa ónøgd sína við myndugleikarnar í Kina og krevja fólkaræðiligar nýskipanir. Kinverska stjórnin sendi herin at steðga mótmælistiltøkunum. Hildið verður, at eini 1000 fólk doyðu, tá ið herurin legði uppí.

Kinesiski høvuðsstaðurin, Beijing, hevur í 2014 tann ivasama heiðurin at verða tann næstskitnasti býurin í heiminum. Luftdálkingin er so umfatandi, at tað næstan ikki er búgvandi í kinesiska høvuðsstaðnum, um heilsan hjá teimum 11,5 milliónum íbúgvunum ikki skal vera í vanda. Tað er niðurstøðan í eini nýggjari frágreiðing, ið tveir ymiskir samfelagsvísindaligir bólkar hava gjørt, og sum nú er kunngjørd. Umfatandi luftdálkingin í Beijing hevur longu kostað kinesiska samfelagnum nógvan pening. Líkt er eisini til, at meira peningur má brúkast, til tess at basa dálkingini. Politiskir leiðarar í Kina eru til reiðar at játta slakar 8 milliardir krónur til ein grunn, sum skal fáa bilbugt við luftdálkingini í býnum, sum nú er tann næstskitnasti í heiminum. Sambært almennu, kinesisku tíðindastovuni, Xinhua, er ætlanin at steingja 300 verksmiðjur í Beijing, so luftdálkingin í kinesiska høvuðsstaðnum kann basast.

Luftdálkingin hóttir eisini ferðavinnuna í Beijing. Tað eru ikki bert íbúgvarnir í Beijing, sum eru í vanda orsakað av ógvusligu luftdálkingini. Luftdálkingin hóttir eisini ferðavinnuna í Kina, einamest í Beijing. Fyrra hálvár í 2014 fall talið av ferðafólki í Beijing við 14 prosentum, samanborið við fyrra hálvár í 2013. Kinesiskir fjølmiðlar skriva, at luftdálkingin er orsøk til minkingina. Í januar í 2014 var luftdálkingin í Beijing 40 ferðir størri enn loyvdu markvirðini hjá heimsheilsustovninum, WHO.
Ólavur Engelbrektssonur
Ólavur Engelbrektssonur (føddur um leið 1480 á Trondenesi, doyði 7. februar 1538 í Lier, Belgiu), ella Olav Engelbrektsson, var seinasti rómverska-katólska erkabiskupurin í Noregi 1523–1537. Hann læt ein borgur byggja á Steinvikholminum við Skatval í Trondheimsfirði 1525–1532. Fleiri uppskot um norsk loysning frá Danmarkar kom frá Engelbrektssyni. Nær siðaskiftið, ella trúbótin (síggj: Martin Luther), kom til Norges, fór Engelbrektsson til Belgiu. Han doyði har í 1538.
Alan Jackson
Alan Jackson (føddur 17. oktober 1958 í Newnan í Georgia, USA) er ein amerikanskur countrysangari og tónaskald. Hann hevur selt tilsamans 50 milliónur fløgir. Alan hevur vunnið 1 Grammy Award. Hansara mest kendu sangir eru «Chattahoochie», «Little Bitty», «The Talking Song Repair Blues», «Summertime Blues», «Five o'clock somewhere» og «Where Were You (When the World Stopped Turning)».


 * 2008 - Good Time
 * 2007 - Live at Texas Stadium (við George Strait og Jimmy Buffett)
 * 2007 - 16 Biggest Hits
 * 2006 - Precious Memories
 * 2006 - Like Red On A Rose
 * 2004 - What I Do
 * 2004 - The Very Best Of Alan Jackson
 * 2003 - Greatest Hits Vol II
 * 2002 - Let It Be Christmas
 * 2002 - Drive
 * 2000 - When Somebody Loves You
 * 1999 - Super Hits
 * 1999 - Under The Influence
 * 1998 - High Mileage
 * 1996 - Everything I Love
 * 1995 - Greatest Hits
 * 1994 - Who I Am
 * 1993 - Honky Tonk Christmas
 * 1992 - A Lot About Livin
 * 1991 - Don't Rock The Jukebox
 * 1990 - Here In The Real World
 * 1987 - New Traditional


 * AlanJackson.com
Precious Memories
Precious Memories er 19. fløga hjá amerikanska Alan Jackson og varð givin út í februar 2006.

Saman við komuni Denise valdi Alan Jackson 15 av góðu gomlu gospel songunum og sang teir inn til mammu sina, sum ofta hevði spurt Alan, nær hann fór at geva eina gospel fløgu út.


 * 1) "Blessed Assurance" – 1:56
 * 2) "Softly and Tenderly" – 3:17
 * 3) "I Love to Tell the Story" – 2:53
 * 4) "When We All Get to Heaven" – 1:44
 * 5) "'Tis So Sweet to Trust in Jesus" – 1:52
 * 6) "In the Garden" – 2:54
 * 7) "Are You Washed in the Blood?" – 1:15
 * 8) "I'll Fly Away" – 2:13
 * 9) "What a Friend We Have in Jesus" – 2:16
 * 10) "Standing on the Promises" – 1:35
 * 11) "Turn Your Eyes Upon Jesus" – 3:47
 * 12) "Leaning on the Everlasting Arms" – 1:34
 * 13) "The Old Rugged Cross" – 3:06
 * 14) "How Great Thou Art" – 3:32
 * 15) "I Want to Stroll Over Heaven with You" – 3:06
Lort í býin
Lort í býin er vorðið eitt væl kent fyribrigdi. Tey bæði Meyla og Knøttur eru frontfigurar, og tiltøk og framførslur byggja á hugsjónina um ikki at dálka. Heitið er sprottið úr umhvørvisvikuni hjá Tórshavnar kommunu.

Fyrsta framførsla hjá Meylu og Knøtti var í SMS í Havn í samband við 50 ára føðingardagin hjá barnablaðnum Strok. Síðan hevur hetta breitt seg sum ringar í vatni. Børn í øllum Føroyum hava tikið hesi bæði til sín, og fleiri stórar framførslur hava verið í Norðurlandahúsinum fyri fullsettum húsum, umframt at tey ferðast ymsa staðni runt í Føroyum at hava framførslur.

Nú er fløga við ellivu bæði gomlum, væl kendum og spildurnýggjum sangum komin út.
Lort í býin (fløga)
Lort í býin er fløga hjá føroyska Lort í býin og varð givin út í 2007.

Beinta Johannessen, blaðstjóri á Strok, hevur lagt til rættis og samskipað.

Sangirnir á fløguni eru: Slikk sjúk, Lort í býin, Heilt aleina, Upp á tá, Gott ókeypis bað, Eitt ár størri, Púra vekk, Eg eri sum eg eri, Vinalag, Strok-sangurin og Eg havi frí.

Orðini til sangirnar eiga: Eyðfinn Jensen, Kári Jacobsen, Elin á Rógvi, Steinbjørn B. Jacobsen, Tór Verland Johansen, og Jens Marni Hansen.

Løgini eiga: Kári Jacobsen, Eyðfinn Jensen, Jens Marni Hansen, Kristoffur Mørkøre, Jóhannus á Rógvu Joensen og Tór Verland Johansen.

Tey, ið syngja eru fyrst og fremst Meyla (Elin á Rógvi), S´marni (Jens Marni Hansen), Jógvan Líggjas Jóannes Lamhauge og Knøttur (Bárður Persson).

Jóannes Lamhauge hevur gjørt húsan, og Per á Hædd og Finnur Justinussen hava tikið myndirnar.

Fløgan fæst til keyps kring landið, og kostar 169,- krónur. Tað er Bókamiðsølan, sum stendur fyri søluni av fløguni.
Stava við Lugo
Stava við Lugo er lærandi og mennandi føroysk telduspæl við fýra uppgávusløgum, myndum og teknifilmi.

Lugo er ein animeraður 3D figurur, sum hjálpir barninum at stava.

Í teimum fýra uppgávusløgunum eru 20 uppgávur til hvørt uppgávuslag, umframt 20 putlispøl og myndir at skriva út.

Barnið fær góða vegleiðing, meðan spælt verður.

Stava við Lugo kom út í 2002.
Tony Blair
Tony Blair (føddur 6. mai 1953 í Edinburgh í Skotland) er fyrrverandi bretskur politikari. Hann var forsætisráðharri í Bretlandi í 10 ár (2. mai 1997 til 27. juni 2007). Hann ruddaði marxismuna úr Arbeiðaraflokkinum. Hann fekk enda á 18 ára longum konservativum stýri og vann trý val á rað. Eftirmaður hjá Blair í embætinum sum forsætisráðharri gjørdist Gordon Brown.

Tony Blair sat við valdið í tíggju ár frá 1997 til 2007. Hann sigraði tríggjar ferðir og er tískil leiðarin við besta byrinum í Labour flokkinum. Hann brakaði ígjøgnum og blásti nýtt lív í flokkin. Blair lovaði at nútímansgera og sameina Stóra Bretland og eftir tíggju ár við valdi, er Bretland vorðið ríkari, men munurin millum fátæk og rík er nógv vaksin. Tony Blair hevði í valstríðnum lovað at pussa teir bretsku stovnarnar upp, sum til dømis skúlaverkið og heilsuverkið. Hetta eydnaðist, og fram til 2003 var Tony Blair ógvuliga væl umtóktur. Avgerðin at fara í kríggj í Irak vendi øllum upp og niður og Blair skilti ikki mótstøðuna. Fyri hann hevði tað verið ómoralskt ikki at stuðla sameinda USA.


 * Past Prime Ministers - Tony Blair, gov.uk (á enskum)
 * Almenn heimasíða í 2007: The Prime Minister Tony Charles Lynton Blair, pm.gov.uk (á enskum)
Bayonetta
Bayonetta er eitt nýtt 3D action spæl, ið verður gjørt til Playstation 3 og Xbox 360. Tað serliga áhugaverda við hesum spæli, er at tað verður framleitt av PlatinumGames, undir leiðslu av Hideki Kamiya. Maðurin hevur stórar royndir á økinum. Hann er upprunaligi skaparin av vældámdu Devil May Cry-røðini, men hevur als ikki havt nakað at gjørt við eftirfylgjaranar. Eftirsum at Hideki nú ger eitt nýtt spæl í somu genru sum Devil May Cry, vænta fólk sær eitt slag av "andaligum eftirfylgjara" til upprunaliga spæl hansara.

Enn er ikki nógv kunning komin um spælið, men vit vita at høvuðspersónurin er ein heks, við revolvarum á bæði hondum og føtum. Og so segði Hideki okkurt gátuført um at hár hennara er deyðiligt.

Bayonetta kemur út í 2009.

Ein stuttur CG trailer kann síggjast á heimasíðuni hjá spælinum.


 * Official website
Minná og tey
Minná og tey (enskt: Fifi & the Flowertots) er bretsk teknifilmsrøð fyri smábørn. Minná er ein glað og forvitin genta, sum býr í einum litføgrum urtagarði saman við vinunum. Hvønn dag hendir okkurt stuttligt í urtagarðinum. Hóast hon eitur Minná Gloym-Meg-Ei, so gloymir hon altíð okkurt. Framleiðari: Keith Chapman, Framleiðsla: Chapman Entertainment og HiT Entertainment, 2005.


 * FifiAndTheFlowertots.com - Official website
Little Rock
Little Rock er høvuðsstaðurin og størsti býurin í Arkansas. Eyknevni er Kletturin (enskt: The Rock). Í 2018 hevði býurin um leið 197 868 íbúgvar. Áin Arkansas rennur fram við býnum.


 * Kaohsiung, Teivan, 1983
 * Hanam City, Suðurkorea, 1992
 * Changchun, Kina, 1994
 * Modena, Italia, 1997
 * Manzanillo, Meksiko
 * Mons, Belgia




 * Heimasíða: www.littlerock.org
 * Little Rock, Arkansas, wikivoyage.org
Jens Lisberg
Jens Lisberg er millum fólkakærastu sangarar í Føroyum. Sum forsangari í Tvørábólkinum Sputnik, var hann í mong ár fastur táttur í kvøðuljómasendingunum. Eftir drúgvan steðg roynir hann seg á egnum beinum. Hann spælir countrytónkleik. Jens er faðir songkvinnuna Kristel Lisberg.

Í 2008 gav Jens Lisberg fløguna Hope útgávufelag: Tutl, og á henni eru 12 løg.

Í juni 2010 kom fløgan "syng ein góðan" út á plátufelagnum TUTL, á henni eru 13 løg:


 * 1 Eg eri bóndadrongur (Karl Eli/Jens Lisberg) - 2:28
 * 2. Far ikki frá mær góða tú (Finneran/Lawrence) - 3:36
 * 3. Tak mítt hjarta (Fred Rose/Hy Heath) - 3:47
 * 4. Unnusta mín (Neptun N./Jens Lisberg) - 2:46
 * 5. Eg fyrstur út á gólvið fleyg (John Dolores Miller) - 2:59
 * 6. Teska til mín (Joe Allison/Audrey Allison) - 3:28
 * 7. Fyrr var eg so køld (Earl Shuman/Alden Shuman/Marshall Brown) - 3:31
 * 8. Havið øllum valdar (Scharfenberger/Bush) - 3:58
 * 9. Eg havi keypt mær bil (Pitney/Mangiaracina) - 3:30
 * 10. Mamma (Freymóður Jóhannesson) - 3:39
 * 11. Fagra blóma tú sum prýðir (Poul F. Joensen/Trad.) - 3:51
 * 12. Í forðum føroyingar frímenn vóru (Hans Hendrik Strøm) - 1:52
 * 13. Summarið kemur (Karl Eli/Trad.) - 2:16




 * Jens Lisberg á Myspace
 * Sangtekstir.com
Dong Hoi Floghavn
Đồng Hới Floghavn (vjetnamesiskt: Sân bay Đồng Hới) er ein flogvøllur í Dong Hoi, Quang Binh, Vjetnam. Í sínum núverandi líki varð flogvøllurin gjørdur frá 2004 til 2008, men økið varð nýtt til lendingarpláss í 1930-árunum av franska herinum. Undir Vjetnan-krígnum varð økið nýtt av Norðurvjetnam. Flogvøllurin liggur umleið 500 kilometrar í ein landsynning av høvuðsstaði Vjetnams, Hanoi. Landingar- og startbanin er 2400 metrar langur og 45 metrar breiður, og flogfør av slagnum Airbus A320 kunnu lenda har.
FAROE5
FAROE5 er føroyskur gentubólkur. Poppbólkurin FAROE5 varð samansettur eftir eini audition í apríl í 2008. Tveir mánaðir seinni var fyrsta stakfløgan "Bara 1 Spæl" givin út, og hon gjørdist størsta føroyska summarhittið tað árið. Útgávan er gjørd í samstarvi við MESS ungdómsblaðið. Næsti sangurin á fyrstu stakfløguni við FAROE5 eitur "Tú fert altíð at vera har". Fløgan fæst ókeypis hjá Gelluni í SMS.

Debut útgávan hjá FAROE5 kom út hósdagin 5. juni 2008. Hetta er júst tveir mánaðir eftir at upptøkuroyndin til bólkin fór fram tann 5. apríl 2008. Tvær útgávukonsertir vóru hildnar í SMS, við umleið 1.200 áhoyrarum hvørja ferð.

Á sumri 2009 upptrakkaði FAROE5 á flestu føroysku festivalunum, og staðfesti seg tá sum ein tann mest undirhaldandi bólkurin í landinum. FAROE5 upptraðka bæði á stórum sum smáum konsertum, og á dansistøðum við egnum tilfarið, umframt nøkrum av tíðarinnar heitastu altjóða hittum. Sangurin "Bara 1 Spæl" kom fyrstu vikuna inn á 5. plássið á 15 Teim Bestu, sum er hitlistin hjá Kringvarpinum. Næstu vikuna gjørdist sangurin nummar 2, og triðju vikuna atkvøddu lurtarnir hjá útvarpinum "Bara 1 Spæl" upp á ovasta tindin. FAROE5 varð kosin "Besti Nýggi Bólkur" á Planet Awards 2008.

Tær fimm í Faroe 5 eru Jónvá Ellingsgaard, Lillian Dalsgaard, Asta Højgaard, Ragnhild Dam og Vígdis Fjallstein.


 * Faroe5.com
 * Faroe 5 á MySpace
PETA
PETA (People for the Ethical Treatment of Animals) er amerikanskur djóraverndarfelagsskapur. Leiðari er Ingrid Newkirk. PETA verður ofta umtalaður sum ein bólkur, sum tekur ov grovar metodur í brúk, fyri at røkka endamáli sínum. Og summi seta spurnartekin við hetta endamál yvirhøvur.


 * Heimasíða hjá PETA
Sink
Sink (latín: zink) er tað 30. frumevni í tí skeiðbundnu skipanini og hevur tað evnafrøðiliga súmbolið Zn. Undir vanligum hita- og trýstviðurskiftum sær hetta yvirgangsmetallið út sum eitt ljóst blágráligt metal.

Sink er partur av fleiri enn 200 enzymprosessum í kroppinum og er tískil eitt sera týðandi evni fyri kroppin. Eisini er sink ein týðandi antioxidantur, ið styrkir um immunverjuna, húðina, neglirnar og beinagrindina. Um tú hevur hvítar plettir á neglunum ella hevur veikan smakk- og luktisans, kann hetta koma av sinkmangli. Fólk hava eisini størri tørv á sinki í stressaðum tíðum og tá sukurnýtslan er stór.
Lithium
Lithium er eitt frumevni, nummar 3 í skeiðbundnu skipanini.
Valencia
Valencia (spanskt: Comunidad Valenciana, katalónskt Comunitat Valenciana) er ein landspartur í Eysturspania. Høvuðsstaður er Valencia og aðrir stórir býir er Alicante, Torrevieja og Elx. Landsparturin fevnir um 23,255 ferkilometrar og hevur 4 806 908 íbúgvar (2005). Almennu málini eru tvey í tali, spanskt og katalónskt. Nú á døgum er ferðavinnan ein stór inntøkukelda fyri Valencia, og nógvir føroyingar hava hoyrt um ella enntá verið á Costa Blanca. Í Valencia er bygdur ein nýggjur býarpartur við bygningum til vísindi og mentan. Politikararnir og tey, sum gera býarskipanir, vóna, at hesin nýggi býarparturin skal draga ferðafólk at sær, umframt fyritøkur og handilsfólk.


 * Official website of Valencia
Kaukasus
Kaukasus eru (fjøll í) Georgia, Armenia, Aserbadjan, Suðurrusslandi og Landnyrðingsturkalandi. Næstan ongastaðni á jørðini er munurin millum vakurleikan í landslagnum og fólksins armóð so stórur, sum í londunum við Kaukasus, sum, síðan tey fingu sjálvstýri, eftir at Sovjetsamveldið datt sundur, hava verið plágað av kríggi og borgarakríggi. Men Kaukasus er eisini søguland.
Kangerluaarsuk Ungalleq
Kangerluaarsuk Ungalleq liggur nakað norðanfyri Sisimiut í Grønlandi. Í 2008 var ein stórur eldur í goymslu- og verkstaðarbygningum hjá íslendsku fyritøkuni Ístak, ið var í ferð við at byggja eitt vatnorkuverk á staðnum. Maskinur og generatorar fyri fleiri milliónir fór fyri skeyti. Ongin persónur kom til skaða undir eldinum. Eftir ætlan skuldi vatnorkuverkið standa liðugt í 2010. Eldurin seinkaði tó ikki byggingini. Hin 29. september 2009 skrivaði KNR, at arbeiði gekk skjótari enn væntað, og at teir nú løgdu síðstu hond á arbeiði. Vatnorkuverkið kom at kosta umleið 500 milliónir. Olja fór at vera spard fyri fleiri milliónir um árið. Vatnorkuverkið er tað næststørsta í Grønlandi og veitir steym til býin Sisimiut.
Magnus Carlsen
Sven Magnus Øen Carlsen (føddur 30. november 1990 í Tønsberg) úr Noregi er heimsins fremsti telvari. Í november 2013 vann hann heimsmeistaraheitið, tá hann vann á Viswanathan Anand og í november 2014 endurvann hann heimsmeistaraheitið, tá ið hann telvaði ímóti Anand og vann hann 6,5 - 4,5.

Í januar 2013 náddi hann tað hægstu FIDE-ratingina gjøgnum tíðirnar við 2861 stigum, seinni økt til 2870. Carlsen gjørdist stórmeistari (GM) í talvi í 2004, tá var hann 13 ár, 4 mánaðir og 27 dagar. Hann bleiv tá tann næstyngsti stórmeistarin gjøgnum tíðirnar. Carlsen varð í januar 2006 fyri fyrstu ferð mettur at vera ein av heimsins 100 bestu telvarum. Í 2007 vann hann sína fyrstu superkapping í Biel og í apríl 2008 var hann fyri fyrstu ferð styrkismettur sum ein av heimsins 10 bestu telvarum. Carlsen hevur vunnið eina røð av superkappingum og hevur síðan januar 2010 við bara trimum undantøkum (tá nr. 2 eftir Viswanathan Anand, síðst í mai 2011) verið styrkismettur sum heimsins besti telvari. Magnus Carlsen hevur fingið Talv-Oscar sum heimsins besti telvari í 2009, 2010 og 2011. Í 2009 fekk hann harumframt eina eyka virðisløn frá dómarunum undir ítróttargallaveitsluni. Í 2011 fekk hann Peer Gynt-virðislønina sum tann yngsti vinnarin av virðislønini nakrantíð.
Yvirgangsatsókn í Beslan
Fyrsta september í 2004 løgðu einir 30 vápnaðir kekenskir yvirgangsmenn á skúlan í Beslan í Norðurossetia og tóku næstan 1.200 børn, foreldur og lærarar gíslar. Í tríggjar dagar hildu teir gíslarnar inni í brennandi heitu fimleikarhøllini, har tey hvørki sluppu at eta, drekka ella fara á ves. Russiska løgreglan og servandar herdeildir kringsettu skúlan og vanlukkan endaði við, at 331 fólk lótu lív. Beslan var eitt serligt dømi um ein "nýggjan heim", har yvirgangsmenn ikki fíra fyri at brúka børn sum offur í teirra markleysa kríggi.
Amarillo
Amarillo er 14. størsti býur í amerikanska lutstatinum Texas. Amarillo hevur 190 695 íbúgvum (2010). Amarillo er millum annað nevnd í sanginum "Amarillo By Morning" hjá George Strait (1983).


 * State of Texas
 * Sambandsríki Amerika
Aril Edvardsen
Aril Edvardsen (15. november 1938 – 6. september 2008) var ein av kendastu evangelistunum í Norðurlondum, stovnarin av Troens Bevis og leiðari hjá samkomuni í Kvinesdal. Aril Snorre Edvardsen varð føddur 15. novembur 1938 í Kvinesdal í Norra. Seytjan ára gamal giftist hann við Kari, sum var floksfelagi hansara í barnaskúlanum. Tá Kari lá á sjúkrahúsi og átti elstu dóttir teirra, fór Aril á møti saman við einum vini sínum. Á hesum møti møtti hann Jesusi. Serliga er hann kendur gjøgnum felagsskapin Troens Bevis Verdens Evangelisering, sum hann setti á stovn í 1965.

Aril Edvardsen er sera kendur í Føroyum, men eisini um at kalla allan heim. Hann var sera virkin sum evangelistur serliga rættað móti londum í triðja heiminum. Hann hevur arbeitt í Afrika og India í yvir 50 ár og er helst kendasti predikantur í Noregi. Hann stovnaði Troens Bevis Verdens Evangelisering í 1965, sum millum annað sendir kristið útvarp í fleiri enn 200 londum. Í Noregi hevur hann verið mest sentrali persónurin í pinsameinigheitini, og alment ein sera nógv umrøddur persónur, serliga orsakað av síni konservativu bíbliufatan. Aril Edvardsen var staddur í Mombasa í Kenja, nú hann doyði. Aril hevur havt fleiri blóðtøppar í hjartanum. Hann varð 69 ára gamal.
Heath Ledger
Heath Ledger (føddur 4. apríl 1979, deyður 22. januar 2008) var ein avstralskur skuespælari úr Perth. Heath Ledger var 28 ára gamal, tá hann doyði. Ledger er kendur frá fleiri filmum, sum til dømis A Knight's Tale, men kanska mest fyri leiklut sín í filminum Brokeback Mountain í 2005, sum hann varð innstillaður til eina Oscar virðisløn fyri, ið hann kortini ikki vann. Seinasti leiklutur hansara varð í filminum I'm Not There, sum er um Bob Dylan. Eisini skuldi hann hava leikutin sum The Joker í Batman filminum, nevndur The Dark Knight. Heath Ledger var ættaður úr Perth í Avstralia, men búsettur í New York. Hann átti eina dóttir saman við fyrrverandi trúlovaðu síni Michelle Williams.

Ledger varð funnin lívleysur í íbúð sínari í Manhattan, New York City í januar 2008, og sovipillarar vórðu eisini funnir, so løgreglan hevur illgruna um ovurtøku av soviheilivági sum deyðsorsøk.
The Dark Knight
The Dark Knight er ein amerikanskur Batman-filmur úr 2008. Í filmsheiminum verður tað "magiska vinningsmarkið" nevnt. Tað er, tá ein filmur selur fyri meira enn 500 milliónir dollarar í atgongumerkjum í USA. Bert tveir filmar hava megnað tað, og tað eru Titanic og "The Dark Knight". Eftir bert seks vikum hevur Batman megnað at selt fyri 502,4 milliónir dollarar, meðan hjá Titanic tók tað 12 vikur um at vinna 500 milliónir dollarar í atgongumerkjum. Høvuðsleiklutin sum Batman, hevur Christian Bale. Heath Ledger hevði leiklutin sum The Joker og fekk eftir deyða sín ein Oscar fyri avrik sítt.


 * Official website
 * The Dark Knight á Internet Movie Database
Morgan Freeman
Morgan Freeman (føddur 1. juni 1937 í Memphis, Tennessee í USA) er ein sera viðurkendur sjónleikari.
Baton Rouge
Baton Rouge er høvuðsstaður og næststørsti býur í Louisiana. Baton Rouge hevur umleið 230 túsund íbúgvar. Navnið Baton Rouge kemur úr fronskum bâton rouge og merkir reyður stavur ella reyður keppur. Eyknevnið hjá býnum er eisini Red Stick. Baton Rouge er millum annað nevnd í sanginum "Callin' Baton Rouge" hjá Garth Brooks (1994).


 * Louisiana
 * Sambandsríki Amerika
Jackson
Jackson er høvuðsstaðurin og størsti býur í Mississippi í USA. Jackson hevur umleið 173 túsund íbugvar.

Býurin, ið varð settur á stovn í 1822, bleiv uppkallaður eftir amerikanska generalinum Andrew Jackson, sum seinni varð sjeyndi forseti í USA.


 * Mississippi
 * Sambandsríki Amerika


 * Heimasíða: jacksonms.gov
 * Býurin á kortinum: osm
Bjarnoyggin
Bjarnoyggin er syðsta oyggin í oyggjabólkinum Svalbarð. Bjarnoyggin varð funnin av hálendsku slóðarunum Willem Barents og Jacob van Heemskerk tann 10. juni 1596. Navnið kemst av, at bjørn varð sædd svimjandi nærhendis, tá oyggin varð funnin. Oyggin var óheft land, sokallað terra nullis til Svalbarðs sáttmálin í 1920 legði oynna undir norsk fullveldi.

Bjarnoyggin, sum er millum norska meginlandið og Spitsbergen, er friðað burtursæð frá einum parti, sum hýsir einari veðurstøð. Endamálið við at friða umhvørvið á oynni er at varðveita sjófuglin og vistfrøðina sum heild.

Svalbardsáttmálin, sum er frá 1925, staðfestir norska ræðisrættin yvir Svalbard og Bjarnoynni. Í 1920 skrivaðu fleiri lond undir sonevnda Svalbardsáttmálan, sum viðurkennir, at Noreg hevur ræðið á Spitsbergen og oyggjunum uttanum, teirra millum Bjarnoynni og Hopen.
Quiet Storm
Quiet Storm er fløga hjá Guðrun Sólju Jacobsen. Guðrun hevur ígjøgnum plátufelag sítt Universal Music útgivið fløguna Quiet Storm. Fløgan kom út í august 2003, góðar fýra mánaðir aftaná Guðrun sigraði í sangkappingini Stjerne For En Aften. Fløgan kom beinleiðis inn á næstovastu rók á danska sølulistanum. Í Føroyum var Quiet Storm ein av mestu seldu fløgunum í 2003. Fyrsta stakfløgan av Quiet Storm var lagið "You're Mine". Hetta lagið átti fast pláss ovast á 15 teimum bestu í fleiri vikur, og gjødist eitt tað best umtókta lagið á fløguni.
Ódnin Katrina
29. august 2005 rakti Ódnin Katrina amerikanska býin New Orleans í Louisiana. Ódnin breyt byrgingarnar, floymdi inn í býin og drap fleiri enn 1000 fólk, sum antin ikki vildu fara úr býnum ella ikki sluppu úr honum. Eisini amerikanski filmsleikstjórin Spike Lee (føddur 20. mars 1957 í Georgia í USA) hugdi skelkaður at, meðan størsta náttúruvanlukkan í amerikanskari søgu hendi.

Meðan ódnin Katrina herjar har suðuri í Louisiana, og myndugleikarnir hava úr at gera við at flyta fólk burtur úr økinum, eru tað nøkur sum verða "gloymd". Teir 7.000 fangarnir í Orleans Parish Fongslinum, sum var eitt tað størsta fongslið í USA, skuldu verið fluttir, men sjálvt tá ódnin herjar við allari megi, tað fløðir og byrgingarnar brotna, velur sjeriffurin ikki at flyta fangarnar burtur. Ikki fyrrenn 4 dagar seinni, har fangarnir hvørki hava fingið vátt ella turt, gera myndugleikarnir av at gera nakað.

New Orleans í Suðurlouisiana er enn ikki komin seg heilt, eftir Ódnina Katrinu, sum legði stórar partar av býnum í oyði. Katrina var í styrkibólki 5.
Óndskapurin
Óndskapurin (upprunaheiti: Ondskan) er svenskur filmur frá september 2003. Filmurin byggir á bókina hjá Jan Guillou, sum eisini var upprunin til leikin "Óndskapurin", sum varð spældur á Gamla Meiarínum í 1999. Svenski filmurin fekk virðisløn í Svøríki og varð eisini innstillaður til ein Oscar. Leikrit: Hans Gunnarsson og Mikael Håfström eftir skaldsøgu hjá Jan Guillou. Leikstjórn: Mikael Håfström.

Svøríki í fimtiárunum. 16 ára gamli Erik Ponti verður illa viðfarin bæði heima og í skúlanum. Tá hann verður vístur úr skúlanum orsakað av bardaga, verður hann sendur á kostskúla. Nú heldur hann, at hann kann byrja av nýggjum, men so verður ikki. Á kostskúlanum er harðskapurin meira umfatandi, og hann er skipaður undir heitinum "kammeratuppaling".


 * Erik Ponti: Andreas Wilson
 * Pierre Tanguy: Henrik Lundström
 * Otto Silverhielm: Gustaf Skarsgård
 * Marja: Linda Zilliacus
 * Dahlén: Jesper Salén
 * Johan: Filip Berg
 * Von Schenken: Fredrik af Trampe
 * Karlberg: Richard Danielsson

Óndskapurin á IMD
New Orleans
New Orleans er stórbýur í Suðurlouisiana í USA. Hann er størsti býur í Louisiana. New Orleans er enn ikki komin seg heilt, eftir Ódnina Katrinu, sum í 2005 legði stórar partar av býnum í oyði. New Orleans hevur umleið 343 túsund íbúgvar. 67,3 prosent av fólkinum eru afroamerikanarar. New Orleans er størsti býur í Suðurríkjunum. Hann var grundaður av fransmonnum; haðani verður nógv bummull útflutt. New Orleans er tann vandamesti býurin í USA.

Nú, meðan fíggjarkreppan herjar í øðrum londum so sum í USA, eru fá øki, sum kunnu nevnast vakstrarøki. Men New Orleans er eitt teirra. Síðan vanlukkuna við Hurricane Katrinu síðst í august 2005 hevur New Orleans vunnið sær eitt sindur av fólkinum aftur. Nú hevur býurin fingið heiðurin sum skjótast vaksandi býur í USA. Árligi vøksturin í fólkatalinum er nú 8,2 % og er nú 311.853. Men tað er framvegis væl minni enn tey 484.674, sum vóru í býnum áðrenn vanlukkuna í 2005.

Í stóra havnarbýnum New Orleans, vóru seinast í 19. øld mangir tónleikabólkar, mannaðir við afroamerikanskum leikarum. Teir spældu i veitslu, í skrúðgongu og til jarðarferð. Tíðum spældi sami bólkur bæði til dans og til jarðarferð. Løgini vóru tey somu, men teir leiktu tey ymiskt. Soleiðis varð jazztónleikur til. Í jazzbólki úr New Orleans vóru upprunaliga trompet, klarinett, basún, tupa, lítlatrumma, stórtrumma og skáltrumma. Trompetin spælir lagið. Klarinettin flættar tónar uttan um lagið. Basúnin spælir djúpa andrødd, og hini ljóðførini gera rútmiskan botn.


 * 1718 - New Orleans bygdur við árarmunnan í Mississippiá.


 * Louisiana
 * Sambandsríki Amerika